Κλάουντιν Ρίντεϋ φον Κις-Ρίντε

Η Κλαούντινα Ρίντεϋ βον Κις-Ρίντε (ουγγρ. Claudine Rhédey von Kis-Rhéde, βαπτ. 21 Σεπτεμβρίου 1812  - 1 Οκτωβρίου 1841) ήταν η Ούγγρη σύζυγος του Αλέξανδρου της Βυρτεμβέργης. Ο γιος της Φραγκίσκος του Tεκ ήταν ο πατέρας της Mαρίας του Τεκ, της συζύγου του Γεωργίου Ε΄ του Ηνωμένου Βασιλείου.

Καταγωγή 
Ο Οίκος των Ρέντεϋ είναι γνωστός από τον 13ο αι. Είναι μία από τις Ουγγρικές ευγενείς οικογένειες, που κατάγονται από τον Οίκο του Άμπα.  Ο πιο αξιοσημείωτος πρόγονος του ευγενικού Οίκου του Άλμπα ήταν ο Σάμουελ Άμπα, ο 3ος βασιλιάς της Ουγγαρίας μεταξύ 1041 και 1044, που νυμφεύτηκε μία αδελφή του Στεφάνου Α΄, του πρώτου Χριστιανού βασιλιά της Ουγγαρίας.

Βιογραφία 
Η Κλαούντινα Σουζάννα γεννήθηκε στο οικογενειακό της κτήμα, στο Κάστρο Ρίντεϋ στον Άγιο Γεώργιο του Δάσους (γερμ. Sankt Georgen auf der Heide, ουγγρ. Erdőszentgyörgy, ρουμαν.: Sângeorgiu de Pădure), στην Τρανσυλβανία (τότε μέρος της Αυστριακής αυτοκρατορίας, σήμερα Σεντζορτζίου ντε Παντούρε, Ρουμανία), κόρη του Λάζλο Ρίντεϋ, Κόμη του Κις-Ρίντε, και της Άγκνες Ίντσευ, κόρης του Γκέργκελυ Ίντσεϋ, Βαρόνου του Νάγκυ-Βάραντ. Το πιο αξιοσημείωτο μέλος της οικογένειάς της ήταν ο Φέρεντς (Φραγκίσκος) Ρίντεϋ, Πρίγκιπας της Τρανσυλβανίας, που κυβέρνησε μεταξύ 1657 και 1658. Αυτή κατά τη γέννηση ονομάστηκε Κλαουντίνα (Κλαυδία) Ρίντεϋ, Κόμισσα ντε Κις-Ρίντε.

Το 1835 παντρεύτηκε τον Αλέξανδρο της Βυρτεμβέργης, γιο του Λουδοβίκου της Βυρτεμβέργης. Ο Λουδοβίκος ήταν μικρότερος αδελφός του Φρειδερίκου Α΄ της Βυρτεμβέργης. Λόγω των γερμανικών νόμων που σχετίζονται με τη διαδοχή, η νύφη θεωρήθηκε ως μη βασιλικής τάξης και ο γάμος κηρύχθηκε μοργανατικός. Έτσι της αρνήθηκαν τον τίτλο της δούκισσας, αλλά έγινε Κόμισσα του Χόενσταϊν στις 16 Μαΐου 1835, λίγο μετά τον γάμο της. 

Η Κλαούντινα απεβίωσε στην Αυστρία το 1841, όταν την πέταξε το άλογό της και καταπατήθηκε μέχρι θανάτου, μπροστά από μία στρατιωτική επιθεώρηση ιππικού. Άλλες πηγές λένε ότι απεβίωσε σε ατύχημα με άμαξα.

Οικογένεια 
Παντρεύτηκε τον Αλέξανδρο της Βυρτεμβέργης και είχε τέκνα:
 Κλαούντινε (1836–1894).
 Φραγκίσκος (1837–1900), Πρίγκιπας του Τεκ, αργότερα έγινε 1ος Δούκας του Tεκ (1863). Νυμφεύτηκε στις 12 Ιουνίου 1866 στην Εκκλησία της Αγίας Άννας στο Κιού, στο Σάρρεϋ του Δυτικού Λονδίνου, τη Μαρία Αδελαΐδα του Κέιμπριτζ και είχε απογόνους. Του δόθηκε η προσφώνηση της Υψηλότητας από τη Βικτωρία του Ηνωμένου Βασιλείου την 1η Ιουλίου 1887, ως δώρο κατά τον εορτασμό του Χρυσού Ιωβηλαίου της.
 Μαίρη 1867-1953, παντρεύτηκε τον Γεώργιο Ε΄ του Ηνωμένου Βασιλείου.
 Αμαλία 1838-1893, παντρεύτηκε τον Παύλο, Βαρόνο (μετά Κόμη) του Χύγκελ (1835-1897). Έζησαν στο Κάστρο Ράινταλ, κοντά στο Γκρατς.

Όλα τα παιδιά είχαν αρχικά τον τίτλο Κόμης/Κόμισσα του Χόενσταϊν από τη μητέρα τους. Ωστόσο το 1863 στο Βασίλειο της Βυρτεμβέργης, τα παιδιά έγιναν Πρίγκιπες/Πριγκίπισσες του Tεκ, με την προσφώνηση Γαληνότατη Υψηλότητα.

Απόγονοι 
Ο Φραγκίσκος, Πρίγκηπας του Τεκ, αργότερα έγινε Δούκας του Τεκ. Νυμφεύτηκε τη Mαρία Αδελαΐδα, κόρη του Αδόλφου του Κέιμπριτζ (γιου του Γεωργίου Γ΄) και έγινε μέλος της βρετανικής βασιλικής οικογένειας. Η μόνη κόρη του, η Mαρία του Τεκ, παντρεύτηκε τον Γεώργιο, Δούκα της Υόρκης, τον Ιούλιο του 1893, και μετά έγινε Βασιλική σύζυγος κατά την άνοδο τού συζύγου της στον θρόνο τον Μάιο του 1910. Η σημερινή Βρετανίδα μονάρχης Ελισάβετ Β΄ είναι εγγονή της Μαρίας, και έτσι δισέγγονη της Κλαούντινε.

Δείτε επίσης 
 Μαρία του Τεκ
 Άμπα (οικογένεια)
 Οικογενειακό δέντρο της βρετανικής βασιλικής οικογένειας

Βιβλιογραφικές αναφορές

Πηγές 
 Siebmachers Wappenbuch Die Wappen des Adels von Ungarn
 ROMÁNIAI MAGYAR IRODALMI LEXIKON, SZÉPIRODALOM, KÖZÍRÁS, TUDOMÁNYOS IRODALOM, MŰVELŐDÉS, III Kh – M KRITERION KÖNYVKIADÓ, BUKAREST 1994,
 MARY, 1867–1953, Queen Consort του George V του Ηνωμένου Βασιλείου, The Columbia Encyclopedia, Έκτη Έκδοση
 Korai Magyar Történeti Lexikon főszerkesztő: Kristó, Gyula, szerkesztők: Engel, Pál ss Makk, Ferenc (Akadémiai Kiadó, Βουδαπέστη, 1994)
 Kristó, Gyula - Makk, Ferenc: Az Árpád-ház uralkodói (IPC Könyvek, 1996)
 το ομότιμο
 Das Haus Württemberg - Ein Biographisches Lexikon, Kohlhammer Verlag Στουτγκάρδη (1997)

Κόμισσες της Αυστρίας